Rikunarita-ORG/Wikinium huggingface dataset:
# ആൻഡ്രൂ എസ്. ടാനെൻബാം

**ഇംഗ്ലീഷ് വിലാസം**

| ആൻഡ്രൂ ടാനെൻബാം |
| --- |
| 2012 ൽ ടാനെൻബോം |
| ജനനം | Andrew Stuart Tanenbaum  (1944-03-16) മാർച്ച് 16, 1944 വയസ്സ്) New York City, New York, U.S. |
| അൽമ മേറ്റർ | Massachusetts Institute of Technology University of California, Berkeley |
| അറിയപ്പെടുന്നത് | MINIX Microkernels Electoral-vote.com |
| **Scientific career** |
| Fields | Distributed computing Operating systems |
| തീസിസ് | *A Study of the Five Minute Oscillations, Supergranulation, and Related Phenomena in the Solar Atmosphere* (1971) |
| Doctoral advisor | John M. Wilcox |
| ഗവേഷണ വിദ്യാർത്ഥികൾ | Henri Bal Frans Kaashoek Werner Vogels |
|  |
| വെബ്സൈറ്റ് | www.cs.vu.nl/~ast www.pearsonhighered.com/tanenbaum |

ലിനക്സ് എന്ന വിഖ്യാത ഓപ്പറേറ്റിംഗ് സിസ്റ്റത്തിന് കാരണമായി ഭവിച്ച മിനിക്സ് എന്ന ഓപ്പറേറ്റിംഗ് സിസ്റ്റത്തിന്റെ രചയിതാവാണ് **ആൻഡ്രൂ സ്റ്റുവർട്ട് ടാനെൻബാം** (1944 മാർച്ച് 16 ന് ജനനം). അദ്ദേഹം അമേരിക്കൻ-ഡച്ച് കമ്പ്യൂട്ടർ ശാസ്ത്രജ്ഞനും നെതർലാൻഡിലെ വ്രിജെ യൂണിവേഴ്സിറ്റി ആംസ്റ്റർഡാമിലെ കമ്പ്യൂട്ടർ സയൻസ് പ്രൊഫസറുമാണ്. ടാനെൻബാം ഇൻറർനെറ്റിൽ പ്രസിദ്ധീകരിച്ച മിനിക്സിന്റെ സോഴ്സ് കോഡിൽ നിന്നാണ് ലിനസ് ടോർ‌വാൾഡ്സ് ലിനക്സ് രൂപപ്പെടുത്തിയത്. കമ്പ്യൂട്ടർ പ്രോഗ്രാമിങിനേയും കമ്പ്യൂട്ടർ ശൃംഖലയേയും സംബന്ധിച്ച ശ്രദ്ധേയങ്ങളായ പുസ്തകങ്ങൾ ടാനെൻബാം രചിച്ചിട്ടുണ്ട്. ലിനക്സിന് വഴിയൊരുക്കിയ വ്യക്തി എന്ന നിലയിലാണ് ടാനെൻബാം അറിയപ്പെടുന്നത്.തന്റെ അധ്യാപന ജോലി തന്റെ ഏറ്റവും പ്രധാനപ്പെട്ട ജോലിയായി അദ്ദേഹം കണക്കാക്കുന്നു. 2004 മുതൽ അദ്ദേഹം Electoral-vote.com എന്ന വെബ്സൈറ്റ് പ്രവർത്തിപ്പിക്കുന്നു, യുണൈറ്റഡ് സ്റ്റേറ്റ്സിലെ ഫെഡറൽ തെരഞ്ഞെടുപ്പുകളിലെ പോളിംഗ് ഡാറ്റ വിശകലനം ചെയ്യുന്നതിനായിട്ടാണിത്.

## ജീവചരിത്രം

ന്യൂയോർക്ക് നഗരത്തിൽ ജനിച്ച ടാനെൻബോം ന്യൂയോർക്കിലെ വൈറ്റ് പ്ലെയിൻസിലാണ് വളർന്നത്. അവൻ യഹൂദനാണ്. അദ്ദേഹത്തിന്റെ പിതാമഹൻ ആസ്ട്രോ-ഹംഗേറിയൻ സാമ്രാജ്യത്തിലെ ഖൊറോസ്‌റ്റ്കിവിൽ ജനിച്ചു.

1965-ൽ എംഐടിയിൽ നിന്ന് ഭൗതികശാസ്ത്രത്തിൽ സയൻസ് ബിരുദവും പിഎച്ച്ഡിയും നേടി. 1971-ൽ ബെർക്ക്‌ലിയിലെ കാലിഫോർണിയ യൂണിവേഴ്‌സിറ്റിയിൽ നിന്ന് ആസ്‌ട്രോഫിസിക്‌സിൽ ബിരുദം നേടി. സിയറ ക്ലബ്ബിന്റെ ലോബിയിസ്റ്റായി ടാനെൻബോം സേവനമനുഷ്ഠിച്ചിട്ടുണ്ട്.

ഡച്ചുകാരിയായ ഭാര്യയോടൊപ്പം താമസിക്കാൻ അദ്ദേഹം നെതർലാൻഡിലേക്ക് താമസം മാറ്റി, പക്ഷേ അദ്ദേഹം തന്റെ യുണൈറ്റഡ് സ്റ്റേറ്റ്സ് പൗരത്വം നിലനിർത്തി. ആംസ്റ്റർഡാമിലെ വി യു യൂണിവേഴ്സിറ്റി വിദ്യാർത്ഥികൾക്ക് കമ്പ്യൂട്ടർ ഓർഗനൈസേഷനും ഓപ്പറേറ്റിംഗ് സിസ്റ്റവും സംബന്ധിച്ച കോഴ്‌സുകൾ അദ്ദേഹം പഠിപ്പിക്കുകയും പിഎച്ച്.ഡിയുടെ പ്രവർത്തനങ്ങളുടെ മേൽനോട്ടം വഹിക്കുകയും ചെയ്യുന്നു. 2014 ജൂലൈ 9-ന് അദ്ദേഹം വിരമിക്കൽ പ്രഖ്യാപിച്ചു.

## ഇവയും കാണുക

* വിവരസാങ്കേതികരംഗത്തെ പ്രശസ്തരുടെ പട്ടിക

## അവലംബം
# ലിഗൂറിയൻ കടൽ

ലിഗൂറിയൻ കടൽ
The Ligurian Sea: in red the border according to International Hydrographic Organization, in blue the border according to Istituto Idrografico della Marina
ടൈറീനിയൻ കടലിന്റെ വടക്കുപടിഞ്ഞാറായി സ്ഥിതിചെയ്യുന്ന മദ്ധ്യധരണ്യാഴിയിലെ ഒരു കടലാണ് **ലിഗൂറിയൻ കടൽ** ( **Ligurian Sea** (ഇറ്റാലിയൻ: *Mar Ligure*; French: *Mer Ligurienne*) ഇറ്റാലിയൻ റിവിയെറ (ലിഗൂറിയ) ഫ്രഞ്ച് അധീനതയിലുള്ള കോർസിക എന്നിവയ്ക്കിടയിലായി സ്ഥിതിചെയ്യുന്നു. പുരാതന ലിഗൂറസ് വംശജരുടെ പേരിൽ നിന്നാണ് ഈ പേർ വന്നതെന്ന് കരുതുന്നു.

## ഭൂമിശാസ്ത്രം

വടക്ക് ഇറ്റലി-ഫ്രാൻസ് അതിർത്തിവരെയും ഫ്രഞ്ച് ദ്വീപായ കോർസിക വരെയും കിഴക്ക് ടൈറീനിയൻ കടൽ പടിഞ്ഞാറ് മദ്ധ്യധരണ്യാഴി വരേയും വ്യാപിച്ചു കിടക്കുന്ന ഈ കടലിന്റെ തീരത്തെ പ്രധാന നഗരം ഇറ്റാലിയൻ നഗരമായ ജെനോവ ആണ്. ലിഗൂറിയൻ കടലിന്റെ വടക്ക് പടിഞ്ഞാറൻ തീരം പ്രകൃതിരമണീയതയ്ക്കും സുഖകരമായ കാലാവസ്ഥയ്ക്കും പേരുകേട്ടതാണ്.

ഗൾഫ് ഒഫ് ജെനോവ ആണ് ഇതിന്റെ വടക്കേയറ്റത്ത് സ്ഥിതിചെയ്യുന്നത്.കിഴക്കുഭാഗത്തുനിന്നും ഒഴുകിയെത്തുന്ന ആർനോ നദിയും ആപെനൈയെൻസിൽ നിന്നും ഉൽഭവിക്കുന്ന നദികളും ലിഗൂറിയൻ കടലിൽ പതിക്കുന്നു. ജെനോവ, ലാ സ്പെസിയ, ലിവൊമൊ എന്നീ തുറമുഖങ്ങൾ ഈ കടൽത്തീരത്താണ് സ്ഥിതിചെയ്യുന്നത്. ലിഗൂറിയൻ കടലിന്റെ ഏറ്റവും അധികം ആഴമുള്ള (2,800 മീ (9,300 അടി)) സ്ഥലം കോർസികയ്ക് വടക്ക് പടിഞ്ഞാറായി സ്ഥിതിചെയ്യുന്നു.

## പരിധി

ലിഗൂറിയൻ കടലിന്റെ പരിധി താഴെപറയുന്ന രീതിയിൽ അന്താരാഷ്ട്ര ഹൈഡ്രോഗ്രാഫിക് ഓർഗനൈസേഷൻ നിർവചിക്കുന്നു:

>
> തെക്കുപടിഞ്ഞാറ്. പോർട്ടുഗീസിലും ഇറ്റലിയുടേയും (7 ° 31'E വരെ) അതിർത്തിയിൽ കോർസിക്കയുടെ വടക്കൻ പോയിൻറിന് കേപ്പ് കോർസുമായി (കേപ്പ് ഗ്രോസോ, 9 ° 23'E) ചേരുന്ന ഒരു ലൈൻ
>
>
> തെക്കുകിഴക്ക്. ടിനെറ്റോ ഐലൻഡിൽ (44 ° 01'N 9 ° 51'E) കേപ്പ് കോർസുമായി ചേരുന്ന ഒരു ലൈനും അവിടെ നിന്ന് ടിനോയും പാൽമരിയ ദ്വീപുകളും വഴി ഇറ്റലിയിലെ തീരത്ത് സാൻ പിയെട്രോ പോയിന്റ് (44 ° 03'N 9 ° 50'E) വരെ എത്തിച്ചേരുന്നു.
>
>
> വടക്കൻ ഇറ്റലിയിലെ ലിഗൂറിയൻ കടൽത്തീരം.
>
>
>

## ചിത്രശാല

* Massa
* Livorno
* Rogliano
* Pietracorbara
* Portovenere
* Palmaria
* La Spezia
* Vernazza
* Corniglia
* Monterosso al Mare
* Riomaggiore
* Manarola
* Sori
* Genoa
* Savona
* Ceriale
* Alassio
* Laigueglia
* Imperia
* Sanremo
* Ventimiglia
* Cannes
* Monaco
* Antibes

## അവലംബം
# ജനുവരി 31

**ഇംഗ്ലീഷ് വിലാസം**
പ്രദർശിപ്പിക്കുക

ഗ്രിഗോറിയൻ കലണ്ടർ പ്രകാരം **ജനുവരി 31** വർഷത്തിലെ 31-ആം ദിനമാണ്. വർഷാവസാനത്തിലേക്ക് 334 ദിവസങ്ങൾ കൂടിയുണ്ട് (അധിവർഷങ്ങളിൽ 335).

## ചരിത്രസംഭവങ്ങൾ

* 1504 – ഫ്രാൻസ് നേപ്പിൾസ് അരഗോണിനു അടിയറവെച്ചു.
* 1606 - ഗൺപൗഡർ പ്ലോട്ട്: പാർലമെന്റിനും കിങ് ജെയിംസിനുമെതിരായി നടത്തിയ ഗൂഢാലോചനയുടെ ഫലമായി ഗൈ ഫോക്സിനെ വധിക്കുന്നു.
* 1747 - ലണ്ടൻ ലോക്ക് ഹോസ്പിറ്റലിൽ ആദ്യമായി വെനെറൽ ഡിസീസ് ക്ലിനിക്ക് ആരംഭിച്ചു.
* 1929 – റഷ്യ ലിയോൺ ട്രോട്സ്കിയെ നാടുകടത്തി.
* 1930 – 3 എം സ്കോച്ച് ടേപ്പ് ഉല്പ്പാദനമാരംഭിച്ചു.
* 1950 – അമേരിക്കൻ പ്രസിഡന്റ് ഹാരി ട്രൂമാൻ ഹൈഡ്രജൻ ബോംബ് നിർമ്മിക്കാനുള്ള ഉദ്ദേശം വെളിപ്പെടുത്തി.
* 1953 - നോർത്ത് സീ ഫ്ലഡ് നെതർലൻഡിൽ 1,800 പേര്രും യുണൈറ്റഡ് കിംഗ്ഡത്തിൽ 300 ലധികം പേരും മരണമടഞ്ഞു.
* 1958 – ജെയിംസ് വാൻ അലൻ ഭൂമിയുടെ *വാൻ അലൻ വികിരണ ബെൽറ്റ്* കണ്ടെത്തി.
* 1966 - ലൂണ പരിപാടിയുടെ ഭാഗമായി ആളില്ലാത്ത ലൂണ 9 ബഹിരാകാശവാഹനം സോവിയറ്റ് യൂണിയൻ വിക്ഷേപിച്ചു.
* 1968 - ഓസ്ട്രേലിയയിൽ നിന്നും നൗറു സ്വാതന്ത്ര്യം നേടി.
* 1995 – സമ്പദ്‌വ്യവസ്ഥ സ്ഥിരതയുള്ളതാക്കാൻ ബിൽ ക്ലിന്റൺ മെക്സിക്കോയ്ക്ക് 20 ബില്ല്യൻ ഡോളർ ധനസഹായം പ്രഖ്യാപിച്ചു.
* 2018 - രണ്ട് ബ്ളൂ മൂണും പൂർണ്ണ ചന്ദ്രഗ്രഹണവും സംഭവിച്ചു.

## ജനനം

* 1975 – പ്രീതി സിൻ‌ഡ, ഹിന്ദി ചലച്ചിത്രനടി

## മരണം

* 2009 – നാഗേഷ്, തമിഴ് നടൻ

## മറ്റു പ്രത്യേകതകൾ
# യുണൈറ്റഡ് നേഷൻസ് ട്രസ്റ്റീഷിപ്പ് കൗൺസിൽ

**ഇംഗ്ലീഷ് വിലാസം**

| യുണൈറ്റഡ് നേഷൻസ് ട്രസ്റ്റീഷിപ്പ് കൗൺസിൽ |
| --- |
| യുണൈറ്റഡ് നേഷൻസ് ട്രസ്റ്റീഷിപ്പ് കൗൺസിലിന്റെ ചേംബർ, യു.എൻ. ആസ്ഥാനം, ന്യൂ യോർക്ക് |
| Org type | Principal Organ |
| Head | *പ്രസിഡന്റ്*
മൈക്കിൾ ഡുക്ലോസ്
 ഫ്രാൻസ്
*വൈസ്-പ്രസിഡന്റ്*
ആഡം തോംസൺ
 യുണൈറ്റഡ് കിങ്ഡം |
| Status | നിർജ്ജീവം (As of 1994) |
| Established | 1945 |
| Website | www.un.org/en/mainbodies/trusteeship |

ഐക്യരാഷ്ട്ര സഭയുടെ പ്രധാനഘടകങ്ങളിലൊന്നായിരുന്നു **ഐക്യരാഷ്ട്ര സഭാ ട്രസ്റ്റീഷിപ്പ് കൗൺസിൽ** . ഐക്യരാഷ്ട സഭയാൽ ട്രസ്റ്റ് ചെയ്യപ്പെട്ട പ്രദേശങ്ങളുടെയും അവിടങ്ങളിലെ ജനങ്ങളുടെയും താല്പര്യ സംരക്ഷണം, അന്താരാഷ്ട്ര സമാധാനവും സുരക്ഷിതത്വവും ഉറപ്പാക്കൽ തുടങ്ങിയവയിൽ സഹായിക്കുന്നതിനായിട്ടാണ് ട്രസ്റ്റീഷിപ്പ് കൗൺസിൽ രൂപീകൃതമായത്.

ഐക്യരാഷ്ട്ര സഭാ ചാർട്ടർ പ്രകാരം 1945 ൽ ആരംഭിച്ച ഈ ഘടകം അതിന്റെ ദൗത്യം പൂർത്തീകരണത്തെ തുടർന്ന് 1994 നവംബർ 1 മുതൽ പ്രവർത്തനങ്ങൾ അവസാനിപ്പിച്ചു. ലീഗ് ഓഫ് നേഷൻസിന് കീഴിലുണ്ടായിരുന്നതും രണ്ടാം ലോകമഹായുദ്ധത്തിൽ പരാജയപ്പെട്ട രാഷ്ട്രങ്ങളുടെ ഭാഗമായിരുന്നതുമായ പ്രദേശങ്ങളാണ് ട്രസ്റ്റ് പ്രദേശങ്ങളായി ഈ ഘടകത്തിന്റെ മേൽനോട്ടത്തിലുണ്ടായിരുന്നത്. ട്രസ്റ്റ് പ്രദേശങ്ങളിലെ ജനങ്ങളുടെ ഉന്നമനത്തിനും സ്വയംഭരണത്തിനും സ്വാതന്ത്ര്യത്തിനുമായി പ്രവർത്തിച്ച ട്രസ്റ്റീഷിപ്പ് കൗൺസിൽ, അവയിൽ ചിലത് സ്വതന്ത്രമാവുകയും മറ്റുള്ളവ സമീപത്തെ സ്വതന്ത്രപ്രദേശങ്ങളിൽ ലയിക്കുകയും ചെയ്തതിനെ തുർന്നാണ് പ്രവർത്തനം അവസാനിപ്പിച്ചത്. ഇപ്രകാരം കൗൺസിലിന് കീഴിൽ അവസാനമായി ഉണ്ടായിരുന്ന പ്രദേശം ഐക്യരാഷ്ട്രസഭയിലെ അംഗരാജ്യമായി തീർന്ന പസഫിക് ദ്വീപസമൂഹത്തിലെ *പലാവു* ആണ് . ഔപചാരികമായി പ്രവർത്തനം അവസാനിപ്പിച്ചുവെങ്കിലും ഐക്യരാഷ്ട്ര ഉടമ്പടി വ്യവസ്ഥകൾക്കനുസരിച്ച് ഒരു കടലാസ് സംഘടനയായി ട്രസ്റ്റീഷിപ്പ് കൗൺസിൽ ഇന്നും തുടരുന്നുണ്ട്.

## അവലംബം